S-1229/2020

Dómur:

Mál þetta, sem dómtekið var 27. maí sl., er höfðað með ákæru héraðssaksóknara 8. maí 2020 á hendur ákærða, J-kk-þgf Z-x-x, kt. [...], [...], Hafnarfirði;

„fyrir stórfellt fíkniefnalagabrot, með því að hafa sunnudaginn 16. febrúar 2020, staðið að innflutningi á samtals 1.385,50 g af amfetamíni með 6970% styrkleika og 1.285,80 g af kókaíni, með 6275% styrkleika, ætluðu til söludreifingar hér á landi í ágóðaskyni. Fíkniefnin flutti ákærði til Íslands sem farþegi með flugi FI 313 frá Stokkhólmi í Svíþjóð til Keflavíkurflugvallar, falin í farangri sínum.

Telst brot þetta varða við 173. gr. a. almennra hegningarlaga nr. 19/1940, sbr. lög nr. 64/1974 og 32/2001.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 1.385,50 g af amfetamíni, 1.285,80 g af kókaíni og ferðatösku með vísan til 6. og 7. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Kröfur ákærða í málinu eru þær að honum verði gerð sú vægasta refsing sem lög leyfa og að gæsluvarðhaldsvist sem hann hefur sætt frá 17. febrúar sl. verði dregin frá þeirri refsingu sem ákveðin verði að fullri dagatölu. Þá er krafist þóknunar til handa verjanda ákærða og lögmanni er gætti hagsmuna ákærða um skamman tíma á rannsóknarstigi málsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa 27. maí sl. játaði ákærði sök. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði ákærða á hann nokkurn sakaferil að baki. Það sem hér skiptir máli er að 19. desember 2017 var ákærði dæmdur í 11 mánaða fangelsi, skilorðsbundið í þrjú ár, fyrir fíkniefnalagabrot, líkamsárásir og hótanir.

Með broti sínu nú hefur ákærði rofið almennt skilorð dómsins frá 19. desember 2017. Samkvæmt 60. gr. almennra hegningarlaga nr. 19/1940 ber að taka skilorðsdóminn upp og dæma bæði málin í einu lagi samkvæmt fyrirmælum 77. gr. sömu laga.

Við ákvörðun refsingar ber að líta til skýlausrar játningar ákærða. Þá þykir rétt eins og málið liggur fyrir dóminum að leggja til grundvallar að ákærði hafi haft það hlutverk eitt að flytja fíkniefnin hingað til lands. Samkvæmt framangreindu og að gættu magni og styrkleika þeirra efna sem hér um ræðir þykir refsing ákærða réttilega ákveðin fangelsi í þrjú ár. Til frádráttar refsingunni kemur gæsluvarðhald sem ákærði hefur sætt frá 17. febrúar 2020 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærði var með í vörslum sínum við komuna til landsins 16. febrúar 2020 og þá ferðatösku sem efnin voru í.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða sakarkostnað samkvæmt framlögðu sakarkostnaðaryfirliti og reikningum, samtals 668.478 krónur. Ákærði greiði einnig þóknun skipaðs verjanda síns, G-kk-ef S-x-x R-kk-ef lögmanns og þóknun B-kk-ef J-kk-ef lögmanns, en sá síðarnefndi gætti í skamman tíma hagsmuna ákærða á rannsóknarstigi málsins. Þóknun lögmannanna þykir með hliðsjón af fyrirliggjandi tímaskýrslu og að virtu umfangi málsins hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, J-kk-nf Z-x-x, sæti fangelsi í þrjú ár. Til frádráttar refsingunni kemur gæsluvarðhald sem ákærði hefur sætt frá 17. febrúar 2020 að fullri dagatölu.

Ákærði sæti upptöku á 1.385,50 grömmum af amfetamíni, 1.285,80 grömmum af kókaíni og ferðatösku.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns, 1.031.370 krónur að virðisaukaskatti meðtöldum, og þóknun B-kk-ef J-kk-ef lögmanns, vegna vinnu á rannsóknarstigi málsins, 63.240 krónur að virðisaukaskatti meðtöldum. Þá greiði ákærði 668.478 krónur í annan sakarkostnað.

K-kk-nf H-kk-nf

Dómsorð:

Ákærði, J-kk-nf Z-x-x, sæti fangelsi í þrjú ár. Til frádráttar refsingunni kemur gæsluvarðhald sem ákærði hefur sætt frá 17. febrúar 2020 að fullri dagatölu.

Ákærði sæti upptöku á 1.385,50 grömmum af amfetamíni, 1.285,80 grömmum af kókaíni og ferðatösku.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns, 1.031.370 krónur að virðisaukaskatti meðtöldum, og þóknun B-kk-ef J-kk-ef lögmanns, vegna vinnu á rannsóknarstigi málsins, 63.240 krónur að virðisaukaskatti meðtöldum. Þá greiði ákærði 668.478 krónur í annan sakarkostnað.

K-kk-nf H-kk-nf